Държавен вестник, бр. 80, 2012 г., стр. 43

БРОЙ  80	
Д Ъ Р Ж А В Е Н  В Е С Т Н И К 	
СТР.  43  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
КОМИСИЯ ЗА ФИНАНСОВ 
НАДЗОР
РЕШЕНИЕ № 981-ОЗ 
от 4 октомври 2012 г.
На основание чл. 13, ал. 1, т. 6 от Закона за 
Комисията за финансов надзор и чл. 117, ал. 1 от 
Кодекса за застраховането Комисията за финансов 
надзор издава разрешение за преобразуване чрез 
вливане на Застрахователна компания „Български 
имоти“ – АД, ЕИК: 831510265, със седалище и 
адрес на управление София, район „Триадица“, 
ж.к. Иван Вазов, ул. Балша, бл. 8, в Застрахо­
вателно акционерно дружество „БУЛСТРАД 
Виена Иншурънс груп“ – АД, със седалище и 
адрес на управление в София, район „Триадица“, 
пл. Позитано 5.
Решението може да се обжалва пред Върховния 
административен съд на Република България в 
14-дневен срок от съобщаването му.
Председател: 
Ст. Мавродиев
9453
СЪВЕТ ЗА ЕЛЕКТРОННИ МЕДИИ
РЕШЕНИЕ № 222
от 9 октомври 2012 г.
Съветът за електронни медии на свое заседание, 
проведено на 9.10.2012 г., обсъди обявяването на 
конкурс за издаване на лицензия за радиодейност 
за град Нова Загора, област Сливен.
След отправено запитване за възможността 
от планиране на честотен ресурс Комисията за 
регулиране на съобщенията със свое Решение 
№ 986 от 26.04.2012 г. предостави на Съвета за 
електронни медии актуална информация относно 
свободните радиочестоти за град Нова Загора. 
Към решението е приложен и проект на разре­
шение за ползване на индивидуално определен 
ограничен ресурс – радиочестотен спектър за 
осъществяване на електронни съобщения чрез 
електронна съобщителна мрежа за наземно 
аналогово радиоразпръскване и приложение, 
съдържащо съответните технически параметри.
С оглед разпоредбата на чл. 116а ЗРТ и по­
лучената информация за наличие на свободен 
радиочестотен ресурс СЕМ реши да проведе 
един конкурс за честотно назначение с техниче­
ски параметри, посочени в приложението към 
решението.
Съветът като специализиран орган, в чиито 
правомощия е да регулира медийната среда в 
интерес на обществото, обсъди въпроса за про­
грамния профил на радиопрограмата, която да 
се разпространява на честота 93.0 MHz.
Съветът взе предвид, че за Нова Загора не са 
провеждани конкурси. Временно на основание 
§ 9а от ПЗР на ЗРТ на територията на града се 
разпространява радио „Нова“ – Нова Загора. 
Отчитайки възможността да бъде използван ефек­
тивно радиочестотният спектър, слушателската 
аудитория в региона да получи достъп до нова 
българска радиопрограма, СЕМ реши програма­
та, за създаването на която ще бъде лицензиран 
радиооператор в обявения с това решение кон­
курс, да бъде с общ (политематичен) профил. 
В нея задължително да присъстват предавания 
с информационна, образователна, културна и 
развлекателна насоченост, предназначени за 
преобладаващата част от населението на града. 
С оглед изложеното СЕМ смята, че са налице 
предвидените от ЗРТ условия за откриване на 
конкурс за осъществяване на радиодейност чрез 
използване на налични и/или нови електронни 
съобщителни мрежи за наземно аналогово ра­
диоразпръскване за град Нова Загора.
На основание чл. 32, ал. 1, т. 14 във връзка с 
чл. 116 и чл. 116а, ал. 1 и 2 от Закона за радиото и 
телевизията във връзка с Решение на КРС № 986 
от 26.04.2012 г. Съветът за електронни медии реши 
да открие неприсъствен конкурс за осъществя­
ване на радиодейност – създаване на програма 
с общ (политематичен) профил, чрез използване 
на налични и/или нови електронни съобщителни 
мрежи за наземно аналогово радиоразпръскване 
за град Нова Загора, област Сливен, за честотно 
назначение с технически параметри, посочени в 
приложението.
Датата, мястото и часът на провеждане на 
конкурса са: 22 януари 2013 г. (вторник), София, 
бул. Шипченски проход 69, ет. 5, от 10 ч. 
СЕМ приема заявления за участие до 3 декем­
ври 2012 г. включително на адрес: София, бул. 
Шипченски проход 69, ет. 5, деловодство, стая 
№ 506А, от 9 до 12 ч. и от 13 до 16 ч.
Конкурсните книжа се закупуват от 5 до 7 но­
ември 2012 г. включително на адрес: София, бул. 
Шипченски проход 69, ет. 6, каса, от 9 до 12 ч. 
и от 13 до 16,30 ч.
Решението подлежи на обжалване пред Вър­
ховния административен съд чрез Съвета за елек­
тронни медии в 14-дневен срок от узнаването му.
Председател: 
Г. Лозанов
Приложение
Честота:	
93.0 MHz
Адрес, населено място:	
гр. Нова Загора
Адрес, точка на излъчване:	
ул. Народни
	
будители 4
	
Дом на култу-
	
рата
Географски координати:
Северна ширина	
42N29 15
Географски координати:
Източна дължина	
26Е01 10
Надморска височина на кота 
терен:	
130 m
Максимална мощност на 
изхода на предавателя:	
до 100 W
Максимална ефективно 
излъчена мощност:	
до 100 W
Максимална ефективна 
височина на АФС:	
до 500 m
Медианна стойност на 
интензитета на ЕМП:	
54 dB(μV/m).
9498